En die nuwe aanbieder van 'Noot vir noot' is… | Maroela Media
(Johan Stemmet. Foto: Argief)
Nadat Johan Stemmet, gewilde aanbieder van die musiekprogram Noot vir noot, in Januarie aangekondig het dat hy ná 29 jaar die program as aanbieder gaan verlaat, het hy vandag op sy Facebook-blad bekendgemaak wie die nuwe aanbieder gaan wees.
"Ons het iemand geteiken wat kan sing, goed beweeg, goed kan aanbied, 'n sin vir humor het, goeie musiekkennis het, ondervinding op televisie, ondervinding op die verhoog, iemand wat professioneel en betroubaar is ten alle tye, iemand wat sy gehore respekteer en as gevolg daarvan deur sy gehore gerespekteer word, iemand wat Noot vir noot na verdere hoogtes met bestaande en nuwe gehore kan neem."
Emo Adams (Foto: Facebook)
Stemmet het gesê hy het groot vertroue in die nuwe aanbieder en dat hy aan al die bogenoemde vereistes voldoen.
"Ek sien so geweldig daarna uit om vorentoe saam met hom te werk. Welkom as aanbieder van Noot vir noot … Emo Adams!"
Stemmet het vroeër vanjaar aan Maroela Media gesê dat die formaat van Noot vir noot saam met die nuwe aanbieder sal verander, maar hy het nog nie verklap wat dié veranderinge presies sal behels nie.
Die program in sy nuwe formaat sal in Augustus op die kassie te sien wees.
YIPPEE!!!!!!!!!!!!!! Love hom. Ek is baie bly vir jou… kannie wag nie
Jippee, nou sal ek weer noot vir noot kyk. Dit gaan lekker nuut en vars wees. Die ou noot vir noot was super verveelig.!!
Kapies, Kaaps en al daai tale sal nou blom, miskien promote hy ook Afrikaans. Man en daai Malay songs, soos Oom Jakkals en so, dis nou een van die moppies ne. Ko o gie di man kans man. Hy is mos nie va giste af hie nie, ma eegiste!
Verlang ek nou terug na jongtyd inni Kaap met al sy flair en geen niks bekommernis nie.
Baie goeie keuse !! Emo is 'n fantastiese kunstenaar en ken sy musiek…….stem ok sam mette bietje genuine Kaapse afferkaans…….